Η **Ευθυμία Γώτη** είναι Διδάκτορας του Παιδαγωγικού Τμήματος Νηπιαγωγών (Πανεπιστήμιο Δυτικής Μακεδονίας).

Είναι απόφοιτος της Σχολής Νηπιαγωγών Θεσσαλονίκης, του Παιδαγωγικού Τμήματος Νηπιαγωγών του Α.Π.Θ. και της Θεολογικής Σχολής του ΑΠΘ. Είναι κάτοχος του Διπλώματος Διετούς Μετεκπαίδευσης του Παιδαγωγικού Τμήματος Νηπιαγωγών του Α.Π.Θ και Μεταπτυχιακού Διπλώματος στη Θρησκευτική Εκπαίδευση (King΄s College - University of London), στην Παιδαγωγική και Δημιουργική Μάθηση (Δημοκρίτειο Πανεπιστήμιο Θράκης) και στα Αναλυτικά Προγράμματα (Ανοικτό Πανεπιστήμιο Κύπρου).

Έχει υπηρετήσει ως νηπιαγωγός σε νηπιαγωγεία της Ημαθίας, στην Ελληνική Εθνική Σχολή Βιέννης και στο ημερήσιο αγγλικό σχολείο St Cyprian’s του Λονδίνου από το 1985 και ως Σχολική Σύμβουλος /Συντονίστρια Εκπαιδευτικού Έργου από το 2007 ως το 2022. Από τον Ιούλιο του 2022 υπηρετεί ως Διευθύντρια Α/θμιας Εκπαίδευσης Ημαθίας.

Διδάσκει στην Τριτοβάθμια Εκπαίδευση από το 2010 και το διδακτικό της έργο περιλαμβάνει τη διδασκαλία μαθημάτων σε προπτυχιακό και μεταπτυχιακό επίπεδο στο Πανεπιστήμιο Δ. Μακεδονίας, στο Δημοκρίτειο Πανεπιστήμιο Θράκης και στο ΔΙΠΑΕ.

Είναι πιστοποιημένη επιμορφώτρια εκπαιδευτικών και έχει υλοποιήσει επιμορφωτικά προγράμματα του ΥΠΑΙΘΑ και του ΙΕΠ στις περιοχές της γλωσσικής διδασκαλίας, των αναλυτικών προγραμμάτων και της αξιολόγησης του εκπαιδευτικού έργου και των εκπαιδευτικών.

Το συγγραφικό έργο της έργο περιλαμβάνει μονογραφίες και άρθρα σε ελληνικά και διεθνή επιστημονικά περιοδικά, σε συλλογικούς τόμους και σε πρακτικά συνεδρίων σχετικά με τη γλωσσική διδασκαλία, τα αναλυτικά προγράμματα και τις εφαρμογές του κριτικού γραμματισμού.